"Setswana Puotlaleletso ya Ntlha (FAL)/P2 5 DBE/2022 SC/NSC KAROLO YA A: PADI Araba potso e le NNGWE fela mo karolong e. POTSO 1: MORABARABA – SJ Lebethe Buisa dinopolo tse di latelang, mme morago o arabe dipotso. 1.1 NOPOLO A Mo makgetlhong a o neng a ile go bona mokapelo bosigo, o ne a kopana le bona, mme ba se ka ba mo raya sepe. Lebaka e tshwanetse ya bo e le gore o ne a sa reye ope sepe. Ee! Go ne go na le nako e o neng a dira jaaka basimane botlhe. Legale o ne a netefatsa pele gore rraagwe le mmaagwe Morwesi ga ba teng mo lapeng. 5 Gape o ne a ka se ka a lala a tsamaya masigo batsadi ba le teng mo gae. Tlotlo e, e bana ba ba neng ba e bontsha batsadi, ke yone e e dirileng gore ba ba rate mmogo le kopano ya bona. Fela ga se gore Ntshimane le Morwesi ba ne ba se na molato. Nnyaya, ona molato ke mokgwa go seng jalo ke molao. 10 Mo gare ga tshipi e ne e re fa moeka a tlhoafaletse Morwesi a nne jaaka motho a se na tlhaloganyo. Morwesi le ena e ne e re a ntse a tloge a nyenye a le esi, pelo e tlogetse setopo fa o ntseng gona. Ka letsatsi lengwe e le Lamatlhatso, mo mosong, ba ya nokeng ba bona mosimane a tla a iketlile, a tshela noka. Puo ya ja diteme tsa batho jaaka 15 molelo o ja bojang bo bo omeletseng: ga twe re tla bona gore Morwesi o tla felela kae. Ngwaga wa ba wa fela ba sa utlwe se ba neng ba se reeditse, selelo sa lesea. 1.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Ntshimane o ne a nyala … A Mmammoki. B Mmule. C Bontle. D Morwesi. (1) 1.1.2 Mmule o ne a nna kwa kae? (1) 1.1.3 Rraagwe Mpute o ne a dira tiro ya mofuta ofe? (2) 1.1.4 Morwesi le Ntshetsana ba ne ba amana jang? (2) 1.1.5 Tlhalosa gore mokwadi o kaya eng fa a re: 'Go ne go na le nako e o neng a dira jaaka basimane botlhe.' (2) 1.1.6 Ka dintlha DI LE PEDI neela semelo sa ga Ntshetsana. Tshegetsa ka lebaka. (4) Kwalololo e ileditswe Phetla"